Ǎ Ńtondôbə, o nə sósōō ábuí ! Hədá mayi nâ bía wa bǐ kad ! Owé, mayi kɔ́bɔ ai wa mam mə́ sósōō məziŋ, ású dzé məzěn bəbə̂ bə́ bod mábuguban ? Ású dzé mim̀vómvól mí bod myǎnyiŋ mvɔí ? 2Wa bɛ bɔ á sí, bə́ mān yə́m miǹkǎŋ, bə́ ńtɔ̄á mvɔ̄í, bə́ wúmu bibumá. O nə babi ai anyu dábán, hədá oyǎb ai mim̀baŋ mí ótám myábán. 3Hədá, wa, Ǹtondôbə, wayəm ma, wayén ma, wabóbolo ǹnə́m wámá yā ó nə́ ai wa ! Vaágī bɔ́ anə́ bɔ́n miǹtómbá ású ebɛ nyag, ó nyīē bɔ̄ ású ámǒs ewê bod. 4A kələ kwí ámōs ḿbē ńnam wáyi bəgə̌ məyəb, bilɔ́g yā mə̄fúb bí manaŋa kód, bə́bə́ə̄ bə́ mam batɔbɔ ǹnama bábɔ ḿbɔ̄ bábɔ̄ nâ tsíd ai anɔ̌n bí man wú. Amú bádzó nâ: “Zambá ā yén kig məzěn máán”. 5Ngə́ ávəgǎn mīḿbíl ai bəwulǔ məbɔ yákād wa, éyə wǎyi bánga ai bikabilí yá ? Ó tɔá á myə̄ə̄ŋ á ńnam ó nə́ á myə̄ə̄ŋ, ńdɔ wǎyi bɔ yá á məfǎn yā Yórdan étēde ? 6Amú tɔ bəbə́nyɔ̄ŋ tɔ ndá ésōá, owé, bə́sə̄ bâyi kuan ai wa; tɔ bɔ́ bâyi wa toŋ á zud. Tə wáfidi bɔ́ éyɔŋ bâyi kɔ́bɔ ai wa m̀bəmbə ǹkɔ́bɔ.